ചൈല്ഡ് വെല്ഫെയര് കമ്മിറ്റി പിരിച്ചുവിടണം സര്ക്കാരിനും സിപിഎമ്മിനുമെതിരെ വിമര്ശനവുമായി പ്രതിപക്ഷനേതാവ് തിരുവനന്തപുരം: സര്ക്കാരിനും സിപിഐഎമ്മിനുമെതിരെ വിമര്ശനവുമായി പ്രതിപക്ഷനേതാവ്. സംസ്ഥാനത്തെ ചൈല്ഡ് വെല്ഫെയര് കമ്മിറ്റി പിരിച്ചുവിടണമെന്ന് പ്രതിപക്ഷനേതാവ് വി.ഡി.സതീശന്. അനുപമയുടെ കുട്ടിയെ കൈമാറിയതിലും ക്രമക്കേടുണ്ടെന്ന് സതീശന് ആരോപിച്ചു. ആറ് മാസങ്ങള്ക്ക് മുന്പ് പരാതി പറഞ്ഞപ്പോള് മന്ത്രി വീണാ ജോര്ജും ചൈല്ഡ് വെല്ഫെയര് കമ്മിറ്റിയും എവിടെയായിരുന്നു എന്നും വി.ഡി സതീശന് ചോദിച്ചു. പാര്ട്ടി നിയമം കൈയിലെടുത്തതിന്റെ ദുരന്തമാണ് അനുപമയുടെ അവസ്ഥയ്ക്ക് കാരണമെന്ന് പ്രതിപക്ഷ നേതാവ് വി.ഡി സതീശന്.അനുപമയ്ക്ക് നീതി കിട്ടണം എന്ന ആവശ്യത്തോടൊപ്പമാണ് തങ്ങളെന്നും അദ്ദേഹം പറഞ്ഞു.